โกศล จี้เร่งสืบทุจริตครุภัณฑ์มัธยมต้น
อรรถพล แฉเตะถ่วงงบฯ รีบจัดซื้อ บี้คนถูกย้ายให้ข้อมูลก่อนโดนหนัก,พล.ท.โกศล ประทุมชาติ ที่ปรึกษา รมว.ศึกษาธิการ (ศธ.) เปิดเผยความคืบหน้ากรณีการส่อทุจริตการจัดซื้อครุภัณฑ์ฝึกทักษะชั้นมัธยมศึกษาตอนต้น วงเงินงบประมาณ 279 ล้านบาท ในเขตพื้นที่การศึกษาจังหวัดยโสธร ว่า หลังจากที่ นพ.ธีระเกียรติ เจริญเศรษฐศิลป์ รมว.ศึกษาธิการ ได้ตั้งคณะกรรมการสืบข้อเท็จจริง โดยมีนายอรรถพล ตรึกตรอง ผู้ตรวจราชการ ศธ. เป็นประธาน ตนได้หารือร่วมกับนายอรรถพลถึงแนวทางการสืบข้อเท็จจริง ซึ่งนายอรรถพลได้ตรวจสอบข้อมูลเบื้องต้น โดยรู้ความเป็นมาของงบประมาณโครงการนี้ตั้งแต่แรกแล้ว จึงเชื่อว่านายอรรถพลจะสืบข้อเท็จจริงได้เป็นอย่างดี และจะรายงานการสืบข้อเท็จจริงของโครงการนี้ให้ตนและ รมว.ศธ.ได้รับทราบเป็นระยะๆ เท่าที่ทราบนายอรรถพลได้ไปเจาะลึกข้อมูลมาแล้วพบงบประมาณโครงการนี้ได้รับการจัดสรรจากสำนักงบประมาณมาตั้งแต่ปี 2560 แต่ไม่ยอมมีการใช้งบฯ พองบฯจะตกไป กลับเร่งรัดให้มีการดำเนินการเหมือนเตะถ่วงรอเวลา จนมาอนุมัติในช่วงสุดท้ายของเดือน พ.ค.ที่ผ่านมา,ผมมั่นใจว่าเรื่องนี้มีความผิดปกติ ซึ่งประธานสืบข้อเท็จจริงจะแจงรายละเอียดแต่ละโรงเรียนมาให้ดูอย่างชัดเจนว่าโรงเรียนอะไร ยังไง มีความไม่ชอบมาพากลอย่างไร หรือโรงเรียนไหนถูกสอดไส้ อีกทั้งโรงเรียนไหนไม่ได้มีความจำเป็นต้องการครุภัณฑ์แต่ถูกยัดเยียดให้รับครุภัณฑ์ดังกล่าว ทั้งนี้ผมได้กำชับนายอรรถพลเร่งสืบข้อเท็จจริงให้แล้วเสร็จโดยเร็วที่สุด และเท่าที่ทราบบุคลากรในสำนักนโยบายและแผนการศึกษาขั้นพื้นฐานของสำนักงานคณะกรรมการการศึกษาขั้นพื้นฐาน (สพฐ.) ได้ให้ความร่วมมือในการให้ข้อมูล เป็นอย่างดี เรื่องที่เกิดขึ้นมาจากคนในกลุ่มสำนักงานมัธยมศึกษาตอนปลาย ซึ่งไม่เกี่ยวกับตัวผู้อำนวยการสำนักฯ เพราะเป็นผู้เข้ามาเปิดเผยข้อมูลบางส่วนให้กับเราเอง เพราะเหมือนถูกบังคับให้เซ็นอนุมัติงบประมาณ ซึ่งวันที่เซ็นอนุมัติงบประมาณนั้น ตัว ผอ.สำนักฯไม่อยู่ ได้ลางาน และได้ทำหนังสือไว้ชัดเจนว่าการเซ็นอนุมัติงบประมาณหรืองานบุคคลให้เป็นอำนาจของ ผอ.สำนักฯเท่านั้น ซึ่งโดยมารยาท แล้วผู้ที่รักษาราชการแทนก็ไม่ควรเซ็น แต่ความไม่ชอบมาพากลในประเด็นนี้คืออะไร เดี๋ยวรอข้อมูลจากการสืบข้อเท็จจริง หากสืบสวนพบมูลความผิดชัดเจน คนที่โดนย้ายไปอยู่ศึกษาธิการภาค (ศธภ.) 15 จะโดนข้อหาหนัก แต่ถ้าให้ข้อมูลที่เป็นประโยชน์ต่อการสืบข้อเท็จจริง ข้อหาหนักก็อาจจะเป็นเบา แต่ถ้าไม่ยอมให้ข้อมูลอะไรก็ต้องรับไปเต็มๆ ที่ปรึกษา รมว.ศธ.กล่าว.
พล.ท.โกศล ประทุมชาติ ที่ปรึกษา รมว.ศึกษาธิการ (ศธ.) เปิดเผยความคืบหน้ากรณีการส่อทุจริตการจัดซื้อครุภัณฑ์ฝึกทักษะชั้นมัธยมศึกษาตอนต้น วงเงินงบประมาณ 279 ล้านบาท ในเขตพื้นที่การศึกษา
ทุจริต,จัดซื้อครุภัณฑ์,โกศล ประทุมชาติ,กระทรวงศึกษาธิการ,งบประมาณ,การศึกษา